amanoisuno/poetBack huggingface dataset:
茅簷下始栽竹 柳宗元 
瘴茅葺為宇，溽暑常侵肌。適有重膇疾，蒸郁寧所宜。東鄰幸導我，樹竹邀涼颸。欣然愜吾志，荷鍤西岩垂。楚壤多怪石，墾鑿力已疲。江風忽雲暮，輿曳還相追。蕭瑟過極浦，旖旎附幽墀。貞根期永固，貽爾寒泉滋。夜窗遂不掩，羽扇寧複持。清泠集濃露，枕簟淒已知。網蟲依密葉，曉禽棲迥枝。豈伊紛囂間，重以心慮怡。嘉爾亭亭質，自遠棄幽期。不見野蔓草，蓊蔚有華姿。諒無淩寒色，豈與青山辭。
《種仙靈毗 柳宗元 
窮陋闕自養，癘氣劇囂煩。隆冬乏霜霰，日夕南風溫。杖藜下庭際，曳踵不及門。門有野田吏，慰我飄零魂。及言有靈藥，近在湘西原。服之不盈旬，蹩躠皆騰鶱。笑忭前即吏，為我擢其根。蔚蔚遂充庭，英翹忽已繁。晨起自采曝，杵臼通夜喧。靈和理內藏，攻疾貴自源。擁覆逃積霧，伸舒委餘暄。奇功苟可征，甯複資蘭蓀。我聞畸人術，一氣中夜存。能令深深息，呼吸還歸跟。疏放固難效，且以藥餌論。痿者不忘起，窮者寧複言。神哉輔吾足，幸及兒女奔。
種朮 柳宗元 
守閒事服餌，采朮東山阿。東山幽且阻，疲苶煩經過。戒徒劚靈根，封植閟天和。違爾澗底石，徹我庭中莎。土膏滋玄液，松露墜繁柯。南東自成畝，繚繞紛相羅。晨步佳色媚，夜眠幽氣多。離憂苟可怡，孰能知其他。爨竹茹芳葉，寧慮瘵與瘥。留連樹蕙辭，婉娩采薇歌。悟拙甘自足，激清愧同波。單豹且理內，高門複如何。
種白蘘荷 柳宗元 
血蟲化為癘，夷俗多所神。銜猜每臘毒，謀富不為仁。蔬果自遠至，杯酒盈肆陳。言甘中必苦，何用知其真。華潔事外飾，尤病中州人。錢刀恐賈害，饑至益逡巡。竄伏常戰慄，懷故逾悲辛。庶氏有嘉草，攻禬事久泯。炎帝垂靈編，言此殊足珍。崎嶇乃有得，托以全餘身。紛敷碧樹陰，眄睞心所親。
新植海石榴 柳宗元 
弱植不盈尺，遠意駐蓬瀛。月寒空階曙，幽夢彩雲生。糞壤擢珠樹，莓苔插瓊英。芳根閟顏色，徂歲為誰榮。
戲題階前芍藥 柳宗元 
凡卉與時謝，妍華麗茲晨。欹紅醉濃露，窈窕留餘春。孤賞白日暮，暄風動搖頻。夜窗藹芳氣，幽臥知相親。願致溱洧贈，悠悠南國人。
始見白髮題所植海石榴 柳宗元 
幾年封植愛芳叢，韻豔朱顏竟不同。從此休論上春事，看成古木對衰翁。
植靈壽木 柳宗元 
白華照寒水，怡我適野情。前趨問長老，重複欣嘉名。蹇連易衰朽，方剛謝經營。敢期齒杖賜，聊且移孤莖。叢萼中競秀，分房外舒英。柔條乍反植，勁節常對生。循玩足忘疲，稍覺步武輕。安能事翦伐，持用資徒行。
自衡陽移桂十餘本植零陵所住精舍 柳宗元 
謫官去南裔，清湘繞靈嶽。晨登蒹葭岸，霜景霽紛濁。離披得幽桂，芳本欣盈握。火耕困煙燼，薪采久摧剝。道旁且不願，岑嶺況悠邈。傾筐壅故壤，棲息期鸞鷟。路遠清涼宮，一雨悟無學。南人始珍重，微我誰先覺。芳意不可傳，丹心徒自渥。
湘岸移木芙蓉植龍興精舍 柳宗元 
有美不自蔽，安能守孤根。盈盈湘西岸，秋至風露繁。麗影別寒水，穠芳委前軒。芰荷諒難雜，反此生高原。
早梅 柳宗元 
早梅發高樹，迥映楚天碧。朔吹飄夜香，繁霜滋曉白。欲為萬里贈，杳杳山水隔。寒英坐銷落，何用慰遠客。
南中榮橘柚 柳宗元 
橘柚懷貞質，受命此炎方。密林耀朱綠，晚歲有餘芳。殊風限清漢，飛雪滯故鄉。攀條何所歎，北望熊與湘。
紅蕉 柳宗元 
晚英值窮節，綠潤含朱光。以茲正陽色，窈窕淩清霜。遠物世所重，旅人心獨傷。回暉眺林際，摵摵無遺芳。
巽公院五詠：淨土堂 柳宗元 
結習自無始，淪溺窮苦源。流形及茲世，始悟三空門。華堂開淨域，圖像煥且繁。清泠焚眾香，微妙歌法言。稽首愧導師，超遙謝塵昏。
巽公院五詠：曲講堂 柳宗元 
寂滅本非斷，文字安可離。曲堂何為設，高士方在斯。聖默寄言宣，分別乃無知。趣中即空假，名相與誰期。願言絕聞得，忘意聊思惟。
巽公院五詠：禪堂 柳宗元 
發地結菁茅，團團抱虛白。山花落幽戶，中有忘機客。涉有本非取，照空不待析。萬籟俱緣生，窅然喧中寂。心境本洞如，鳥飛無遺跡。
巽公院五詠：芙蓉亭 柳宗元 
新亭俯朱檻，嘉木開芙蓉。清香晨風遠，溽彩寒露濃。瀟灑出人世，低昂多異容。嘗聞色空喻，造物誰為工。留連秋月晏，迢遞來山鐘。
巽公院五詠：苦竹橋 柳宗元 
危橋屬幽徑，繚繞穿疏林。迸籜分苦節，輕筠抱虛心。俯瞰涓涓流，仰聆蕭蕭吟。差池下煙日，嘲哳鳴山禽。諒無要津用，棲息有餘陰。
梅雨 柳宗元 
梅實迎時雨，蒼茫值晚春。愁深楚猿夜，夢斷越雞晨。海霧連南極，江雲暗北津。素衣今盡化，非為帝京塵。
零陵早春 柳宗元 
問春從此去，幾日到秦原。憑寄還鄉夢，殷勤入故園。
田家三首 柳宗元 
蓐食徇所務，驅牛向東阡。雞鳴村巷白，夜色歸暮田。劄劄耒耜聲，飛飛來烏鳶。竭茲筋力事，持用窮歲年。盡輸助徭役，聊就空自眠。子孫日已長，世世還複然。籬落隔煙火，農談四鄰夕。庭際秋蟲鳴，疏麻方寂曆。蠶絲盡輸稅，機杼空倚壁。裏胥夜經過，雞黍事筵席。各言官長峻，文字多督責。東鄉後租期，車轂陷泥澤。公門少推恕，鞭樸恣狼藉。努力慎經營，肌膚真可惜。迎新在此歲，唯恐踵前跡。古道饒蒺藜，縈回古城曲。蓼花被堤岸，陂水寒更綠。是時收穫竟，落日多樵牧。風高榆柳疏，霜重梨棗熟。行人迷去住，野鳥競棲宿。田翁笑相念，昏黑慎原陸。今年幸少豐，無厭饘與粥。
行路難三首 柳宗元 
君不見夸父追日窺虞淵，跳踉北海超昆侖。披霄決漢出沆漭，瞥裂左右遺星辰。須臾力盡道渴死。狐鼠蜂蟻爭噬吞。北方竫人長九寸，開口抵掌更笑喧。啾啾飲食滴與粒，生死亦足終天年。睢盱大志小成遂，虞衡斤斧羅千山，工命采斫杙與椽。深林土剪十取一，遺餘毫末不見保，躪躒澗壑何當存。群材未成質已夭，君不見南山棟樑益稀少，愛材養育誰複論。飛雪斷道冰成梁，侯家熾炭雕玉房。蟠龍吐耀虎喙張，美人四向回明璫，雪山冰穀晞太陽。星躔奔走不得止，盛時一去貴反賤，桃笙葵扇安可當。
聞籍田有感 柳宗元 
天田不日降皇輿，留滯長沙歲又除。宣室無由問厘事，周南何處托成書。
跂烏詞 柳宗元 
城上日出群烏飛，鴉鴉爭赴朝陽枝。刷毛伸翼和且樂，無乃饑啼走道旁，貪鮮攫肉人所傷。翹肖獨足下叢薄，左右六翮利如刀，踴身失勢不得高。支離無趾猶自免，
籠鷹詞 柳宗元 
淒風淅瀝飛嚴霜，蒼鷹上擊翻曙光。雲披霧裂虹蜺斷，爪毛吻血百鳥逝，獨立四顧時激昂。炎風溽暑忽然至，但願清商複為假，拔去萬累雲間翔。
放鷓鴣詞 柳宗元 
楚越有鳥甘且腴，嘲嘲自名為鷓鴣。徇媒得食不復慮，鼎前芍藥調五味，膳夫攘腕左右視。齊王不忍觳觫牛，破籠展翅當遠去，同類相呼莫相顧。
龜背戲 柳宗元 
長安新技出宮掖，喧喧初遍王侯宅。玉盤滴瀝黃金錢，投變轉動玄機卑，星流霞破相參差。四分五裂勢未已，徒言萬事有盈虛，終朝一擲知勝負。修門象棋不復貴，廟堂巾笥非余慕，錢刀兒女徒紛紛。
聞黃鸝 柳宗元 
倦聞子規朝暮聲，不意忽有黃鸝鳴。一聲夢斷楚江曲，王畿優本少賦役，務閑酒熟饒經過。此時晴煙最深處，我今誤落千萬山，身同傖人不思還。鄉禽何事亦來此，
渾鴻臚宅聞歌效白紵 柳宗元 
翠帷雙卷出傾城，龍劍破匣霜月明。朱唇掩抑悄無聲，
楊白花 柳宗元 
楊白花，風吹渡江水。坐令宮樹無顏色，
漁翁 柳宗元 
漁翁夜傍西岩宿，曉汲清湘燃楚竹。煙銷日出不見人，
飲酒 柳宗元 
今夕少愉樂，起坐開清尊。舉觴酹先酒，為我驅憂煩。須臾心自殊，頓覺天地暄。連山變幽晦，綠水函晏溫。藹藹南郭門，樹木一何繁。清陰可自庇，竟夕聞佳言。盡醉無複辭，偃臥有芳蓀。彼哉晉楚富，此道未必存。
讀書 柳宗元 
幽沉謝世事，俯默窺唐虞。上下觀古今，起伏千萬途。遇欣或自笑，感戚亦以籲。縹帙各舒散，前後互相逾。瘴痾擾靈府，日與往昔殊。臨文乍了了，徹卷兀若無。竟夕誰與言，但與竹素俱。倦極便倒臥，熟寐乃一蘇。欠伸展肢體，吟詠心自愉。得意適其適，非願為世儒。道盡即閉口，蕭散捐囚拘。巧者為我拙，智者為我愚。書史足自悅，安用勤與劬。貴爾六尺軀，勿為名所驅。
感遇二首 柳宗元 
西陸動涼氣，驚烏號北林。棲息豈殊性，集枯安可任。鴻鵠去不返，勾吳阻且深。徒嗟日沉湎，丸鼓騖奇音。東海久搖盪，南風已駸駸。坐使青天暮，小星愁太陰。眾情嗜奸利，居貨捐千金。危根一以振，齊斧來相尋。攬衣中夜起，感物涕盈襟。微霜眾所踐，誰念歲寒心。旭日照寒野，pL斯起蒿萊。啁啾有餘樂，飛舞西陵隈。回風旦夕至，零葉委陳荄。所棲不足恃，鷹隼縱橫來。
詠史 柳宗元 
燕有黃金台，遠致望諸君。嗛嗛事強怨，三歲有奇勳。悠哉辟疆理，東海漫浮雲。甯知世情異，嘉穀坐熇焚。致令委金石，誰顧蠢蠕群。風波欻潛構，遺恨意紛紜。豈不善圖後，交私非所聞。為忠不顧內，晏子亦垂文。
詠三良 柳宗元 
束帶值明後，顧盼流輝光。一心在陳力，鼎列誇四方。款款效忠信，恩義皎如霜。生時亮同體，死沒甯分張。壯軀閉幽隧，猛志填黃腸。殉死禮所非，況乃用其良。霸基弊不振，晉楚更張惶。疾病命固亂，魏氏言有章。從邪陷厥父，吾欲討彼狂。
詠荊軻 柳宗元 
燕秦不兩立，太子已為虞。千金奉短計，匕首荊卿趨。窮年徇所欲，兵勢且見屠。微言激幽憤，怒目辭燕都。朔風動易水，揮爵前長驅。函首致宿怨，獻田開版圖。炯然耀電光，掌握罔正夫。造端何其銳，臨事竟趑趄。長虹吐白日，倉卒反受誅。按劍赫憑怒，風雷助號呼。慈父斷子首，狂走無容軀。夷城芟七族，台觀皆焚汙。始期憂患弭，卒動災禍樞。秦皇本詐力，事與桓公殊。奈何效曹子，實謂勇且愚。世傳故多謬，太史征無且。
掩役夫張進骸 柳宗元 
生死悠悠爾，一氣聚散之。偶來紛喜怒，奄忽已複辭。為役孰賤辱，為貴非神奇。一朝纊息定，枯朽無妍媸。生平勤皂櫪，剉秣不告疲。既死給槥櫝，葬之東山基。奈何值崩湍，蕩析臨路垂。髐然暴百骸，散亂不復支。從者幸告餘，眷之涓然悲。貓虎獲迎祭，犬馬有蓋帷。佇立唁爾魂，豈複識此為。畚鍤載埋瘞，溝瀆護其危。我心得所安，不謂爾有知。掩骼著春令，茲焉適其時。及物非吾事，聊且顧爾私。
省試觀慶雲圖詩 柳宗元 
設色既成象，卿雲示國都。九天開秘祉，百辟贊嘉謨。抱日依龍袞，非煙近禦爐。高標連汗漫，迥望接虛無。裂素榮光發，舒華瑞色敷。恒將配堯德，垂慶代河圖。
春懷故園 柳宗元 
九扈鳴已晚，楚鄉農事春。悠悠故池水，空待灌園人。